**Pielikums****Ministru kabineta noteikumu projekta “Kārtība, kādā energoietilpīgi apstrādes rūpniecības uzņēmumi iegūst tiesības uz samazinātu līdzdalību obligātā iepirkuma komponentes maksājumam” sākotnējās ietekmes novērtējuma ziņojumam (anotācijai)**

Tabulā tiek aprakstīts Ministru kabineta noteikumu projekta “Kārtība, kādā energoietilpīgi apstrādes rūpniecības uzņēmumi iegūst tiesības uz samazinātu līdzdalību obligātā iepirkuma komponentes maksājumam” atbilstības izvērtējums Eiropas Komisijas Pamatnostādnēm par valsts atbalstu vides aizsardzībai un enerģētikai 2014.-2020. gadam (ES OV C/200, 28.06.2014)[[1]](#footnote-1).

|  |  |  |
| --- | --- | --- |
| **Pamatnostādņu attiecīgais punkts vai sadaļa** | **Nosacījumi** | **Atbilstība** |
| 26. punkts |  | **Atbilst.**Ministru kabineta noteikumu projekta sākotnējās ietekmes izvērtējuma (anotācijas) I sadaļas 2. puntā un II sadaļas 2. punktā ir izklāstīts pamatojums tam, ka atbalsta pasākumam ir pozitīva iedarbība vispārējas nozīmes mērķa sasniegšanā un pārsniedz tā potenciāli negatīvo iedarbību un tirdzniecību un konkurenci. |
| 30. – 103. punkts | Vispārējie saderīguma principi. | **Atbilst.**Ministru kabineta noteikumu projekta sākotnējās ietekmes izvērtējuma (anotācijas) I sadaļā ir ietverts pamatojums un skaidrojums vispārējā saderīguma principiem attiecībā uz atbalsta ieguldījumu vispārējā mērķa sasniegšanā, valsts intervences nepieciešamību, izvēlētā politikas instrumenta piemērotību, kā arī stimulējošo iedarbību un samērīgumu. Papildus tam anotācijas I sadaļā skaidrots, kā ievērota nepieciešamība izvairīties no nepamatotas negatīvās ietekmes uz konkurenci un tirdzniecību un kā ievērota prasība pēc atbalsta pārredzamības. |
| 104. – 106. punkts | Pārredzamība | **Atbilst.**Ministru kabineta noteikumu projekta 28.punkts nosaka kārtību par informācijas uzglabāšanu, pieejamību un publicēšanu attiecībā uz Ekonomikas ministrijas izsniegtajiem lēmumiem par obligātā iepirkuma komponentes samazinājumu komersantiem Ekonomikas ministrijas tīmekļa vietnē. |
| 3.7. sadaļa | Atbalsts samazinātu vides nodokļu vai atbrīvojumu no tiem veidā un atbalsts, ko sniedz, samazinot līdzdalību elektroenerģijas no atjaunojamiem energoresursiem finansēšanā. | **Atbilst.**Ministru kabineta noteikumu projekts ir sagatavots, ņemot vērā dotās iespējas samazināt noteikto nozaru komersantiem līdzdalības maksājumus attiecībā uz elektroenerģijas ražošanu, izmantojot atjaunojamos energoresursus. |
| 3.7.2. apakšsadaļa | Atbalsts, ko sniedz, samazinot līdzdalību enerģijas no atjaunojamiem energoresursiem finansēšanā. | **Atbilst.**Ministru kabineta noteikumu projekts ir sagatavots, ņemot vērā dotās iespējas samazināt noteikto nozaru komersantiem līdzdalības maksājumus attiecībā uz elektroenerģijas ražošanu, izmantojot atjaunojamos energoresursus. |
| 181. punkts |  | **Nav attiecināms.** |
| 182. punkts |  | **Atbilst.**Sagatavojot Ministru kabineta noteikumus un piedāvājot noteiktus patēriņa sliekšņus, tika analizēts 2 (divas) alternatīvas par patēriņa slieksni energoietilpīgajiem apstrādes rūpniecības komersantiem, t.sk., ietverot analīzi par papildus nepieciešamo finansējumu, komersantu skaitu, kas varētu kvalificēties samazinātajam līdzdalības maksājumam, un finansēšanas avotus un ietekmi uz pārējiem gala lietotājiem. |
| 183. punkts |  | **Nav attiecināms.** |
| 184. punkts |  | **Atbilst.**Ministru kabineta noteikumu projekta 2.3. apakšpunktā ir definēts termins „obligātā iepirkuma komponentes samazinājums”, kas skaidri nosaka, ka samazinājumu komersants var saņemt tikai par atjaunojamo energoresursu īpatsvara daļu obligātā iepirkuma komponentē.Papildus tam Ministru kabineta noteikumu projekta 4.2. apakšpunktā tiks noteikts patēriņa slieksnis komersantiem, kas varēs pieteikties uz obligātā iepirkuma komponentes samazinājumu, lai novērstu risku, ka piešķirtais samazinājums var pārsniegt to finansējuma apjomu, kas tiek novirzīts atjaunojamās enerģijas veicināšanai. |
| 185. punkts, 3.pielikums |  | **Atbilst.**Ministru kabineta noteikumu projekta 1. punkts nosaka, ka šis Ministru kabineta noteikumu projekts ir vērsts uz obligātā iepirkuma komponentes samazinājumu energoietilpīgajiem apstrādes rūpniecības uzņēmumiem, kas darbojās Pamatnostādņu 3. pielikumā minētajās nozarēs.Papildus tam Ministru kabineta noteikumu projektam ir pievienots 1. pielikums, kas ir identisks Pamatnostādņu 3. pielikumam.  |
| 186. punkts |  | **Atbilst.**Ministru kabineta noteikumu projekta 4. punkts nosaka kritērijus, kuriem ir jāizpildās vienlaicīgi, lai komersants varētu saņemt obligātā iepirkuma komponentes samazinājumu. Viens no kritērijiem (4.1. apakšpunkts) ir to elektroenerģijas izmaksu intensitāte iepriekšējā kalendārajā gadā, kurai ir jābūt 20% vai augstāka. |
| 187. punkts |  | **Atbilst.**Noteikumu projekta 4. punktā ir iekļauti nediskriminējoši kritēriji, kuriem ir jāizpildās vienlaicīgi, attiecībā uz komersantiem, kas varētu saņemt obligātā iepirkuma komponentes samazinājumu.  |
| 188. punkts |  | **Atbilst.**Ministru kabineta noteikumu projekta 5. punktā ir noteikts, ka komersants, kas varētu saņemt obligātā iepirkuma komponentes samazinājumu, var pretendēt tikai uz 85% no atjaunojamās enerģijas īpatsvara obligātā iepirkuma komponentē. |
| 189. -190. punkts |  | **Nav attiecināms.**Minētie izņēmumi nav iekļauti Ministru kabineta noteikumu projektā, pamatojoties uz analīzi par potenciālajiem komersantiem, kas varētu saņemt obligātā iepirkuma komponentes samazinājumu. |
| 191. punkts |  | **Atbilst.**Ministru kabineta noteikumu projekta 3. pielikumā ir iekļautas bruto pievienotās vērtības aprēķināšanas formulas, izvēloties vienu no tām, komersants varēs aprēķināt bruto pievienoto vērtību un elektrointensitāti tajā. Formulās ir iekļauts arī personāla izmaksu parametrs. |
| 192. punkts |  | **Atbilst.**Ministru kabineta noteikumu projekta 6. punkts nosaka, ka obligātā iepirkuma komponentes samazinājumu var saņemt par iepriekšējā kalendārajā gadā patērēto elektroenerģiju. Ministru kabineta noteikumu projekta 3. nodaļa nosaka komersanta atbilstības izvērtēšanas kārtību, iekļaujot nepieciešamo informāciju par elektroenerģijas patēriņu, elektroenerģijas īpatsvaru bruto pievienotajā vērtība, apliecinājumu, ka komersants darbojās vienā no nozarēm, kas ir minētas Ministru kabineta noteikumu projekta 1. pielikumā. |

Ekonomikas ministra pienākumu izpildītājs,

veselības ministrs G.Belēvičs

Vīza:

valsts sekretārs R.Beinarovičs

14.07.2015. 08:36

729

A.Timofejeva,

67013227

Aija.Timofejeva@em.gov.lv

1. Pieejams latviešu valodā Eiropas Komisijas oficiālajā tīmekļa vietnē: (<http://eur-lex.europa.eu/legal-content/LV/TXT/HTML/?uri=CELEX:52014XC0628%2801%29&from=EN>). [↑](#footnote-ref-1)